“ศบค.” พบผู้ติดเชื้อ “โควิด” ใหม่ 21 คนรวด เป็นกลุ่มเดียวกับสาวเชียงใหม่ 2 ราย
"ศบค." พบผู้ติดเชื้อ “โควิด” ใหม่ 21 คนรวด เป็นกลุ่มเดียวกับสาวเชียงใหม่ 2 ราย ดันยอดป่วยสะสมจ่อแตะ 4 พัน
"ศบค." พบผู้ติดเชื้อ “โควิด” ใหม่ 21 คนรวด เป็นกลุ่มเดียวกับสาวเชียงใหม่ 2 ราย ดันยอดป่วยสะสมจ่อแตะ 4 พัน
30 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (30 พ.ย.63) ว่า พบผู้ป่วยยืนยันติดเชื้อรายใหม่เพิ่ม 21 ราย โดยเป็นผู้ที่เดินทางมาจากต่างประเทศ และเข้าพักยังสถานที่กักกันที่รัฐจัดให้ (State Quarantine) 19 ราย ประกอบด้วย อินเดีย 1 ราย , อิตาลี 1 ราย , เยอรมนี 2 ราย , สวิตเซอร์แลนด์ 3 ราย , ญี่ปุ่น 4 ราย , ฝรั่งเศส 1 ราย , สหราชอาณาจักร 1 ราย , รัสเซีย 2 ราย , เดนมาร์ก 1 ราย , โอมาน 1 ราย เนเธอร์แลนด์ 1 ราย , สหรัฐอเมริกา 1 ราย และผู้ที่เดินทางมาจากต่างประเทศ แต่ไม่เข้าสถานกักกันที่รัฐจัดให้อีก 2 ราย คือ หญิงสาวที่เดินทางมาจากเมียนมา ซึ่งเป็นผู้ใกล้ชิดกับผู้ป่วยยืนยันก่อนหน้าที่จังหวัดเชียงใหม่
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 3,998 ราย เป็นผู้ป่วยที่ติดเชื้อภายในประเทศ 2,454 ราย ผู้ที่เดินทางจากต่างประเทศ 1,544 ราย อยู่ในสถานกักกันที่รัฐจัดให้ 1,034 ราย มีผู้ป่วยรักษาหายเพิ่ม 3 ราย รวมผู้ป่วยที่รักษาหายแล้ว 3,803 ราย ยังมีผู้ป่วยรักษาตัวอยู่ในโรงพยาบาล 135 ราย ไม่มีผู้เสียชีวิตเพิ่ม ผู้เสียชีวิตสะสมยังคงอยู่ที่ 60 ราย